b"\n_START_ARTICLE_\nManel Rosal\xc3\xa9n i Bell\xc3\xb3n\n_START_SECTION_\nTraject\xc3\xb2ria\n_START_PARAGRAPH_\nEra conegut amb el sobrenom del ferralla (chatarra en castell\xc3\xa0). Comen\xc3\xa7\xc3\xa0 la seva traject\xc3\xb2ria al CE J\xc3\xbapiter l'any 1930 on romangu\xc3\xa9 durant cinc temporades. El 1935 fou fitxat per l'H\xc3\xa8rcules CF d'Alacant, amb qui jug\xc3\xa0 a primera divisi\xc3\xb3 la temporada 1935-36. Durant la Guerra Civil espanyola retorn\xc3\xa0 al J\xc3\xbapiter on jug\xc3\xa0 com a amateur fins que el FC Barcelona es fix\xc3\xa0 en ell. Jug\xc3\xa0 al Bar\xc3\xa7a entre 1939 i 1944, any en qu\xc3\xa8 fou cedit breument al Const\xc3\xa0ncia d'Inca. Disput\xc3\xa0 amb el Barcelona 168 partits, 89 d'ells de lliga. Es proclam\xc3\xa0 campi\xc3\xb3 de la Copa d'Espanya l'any 1942 en la final disputada a l'Estadi de Chamart\xc3\xadn derrotant l'Athletic Club per 4 a 3. Els seus darrers clubs foren el CF Badalona i la UE Sant Andreu. Fou internacional amb la selecci\xc3\xb3 de Catalunya. Fou entrenador del CE J\xc3\xbapiter i del CE L'Hospitalet."